**ΑΝΑΚΟΙΝΩΣΗ**

**Έναρξη χειμερινού διδακτικού εξαμήνου 2013**

**και Ωρολόγιο πρόγραμμα μαθημάτων Τμήματος Φιλοσοφίας**

Το Ωρολόγιο πρόγραμμα προπτυχιακών μαθημάτων του τρέχοντος χειμερινού εξαμήνου 2013 βασίζεται στις αποφάσεις της Συγκλήτου του Πανεπιστημίου Πατρών για την έναρξη του διδακτικού εξαμήνου την εβδομάδα από 7 Οκτωβρίου, καθώς και στις αποφάσεις της Γενικής Συνέλευσης του Τμήματος Φιλοσοφίας για το πρόγραμμα των μαθημάτων ακαδημαϊκού έτους 2013-2014. Σχετικά με τα μαθήματα που προσφέρονται από διδάσκοντες και διδάσκουσες άλλων Τμημάτων, οι φοιτητές και φοιτήτριες καλούνται να προσέχουν τις ανακοινώσεις στους ιστότοπους των αντίστοιχων Τμημάτων (με πρόσβαση λ.χ. από τον ιστότοπο του Πανεπιστημίου www.upatras.gr ). Όσον αφορά τα μαθήματα Φιλοσοφίας, θα πρέπει να παρακολουθούν τις ανακοινώσεις των διδασκόντων και διδασκουσών στον ιστότοπο του Τμήματος (ή στο E-class).

Ζητούμε την κατανόηση των φοιτητών και φοιτητριών μας, ιδίως των πρωτοετών, για τις ιδιάζουσες για όλους μας συνθήκες έναρξης αυτού του εξαμήνου. Ως προς τις εγγραφές των πρωτοετών, τις εγγραφές και δηλώσεις μαθημάτων των άλλων ετών σπουδών, τα αποτελέσματα των εισαγωγικών εξετάσεων του μεταπτυχιακού προγράμματος Φιλοσοφίας, το ωρολόγιο πρόγραμμα των μεταπτυχιακών μαθημάτων, καθώς και το ωράριο συνεργασίας στα γραφεία διδασκόντων και διδασκουσών θα υπάρξουν ειδικές ανακοινώσεις.

Αυτή την εβδομάδα προγραμματίζονται διεξοδικές ενημερώσεις ανά έτος σπουδών από αρμόδιους διδάσκοντες και διδάσκουσες για το αναθεωρημένο προπτυχιακό πρόγραμμα σπουδών ακαδημαϊκού έτους 2013-2014, στις οποίες προσκαλούνται να έλθουν όλοι οι φοιτητές και οι φοιτήτριες του Τμήματος ως ακολούθως:

**Α’ έτος σπουδών το 2013-2014: Πέμπτη 10/10 ώρα 16-18 αίθουσα ΧΗ8, και Παρασκευή 11/10 ώρα 13-15 αίθουσα ΧΗ8.** Φοιτητές και φοιτήτριες που δεν γνωρίζουν την αίθουσα ΧΗ8, παρακαλούνται να είναι έξω από τη Γραμματεία του Τμήματος λίγη ώρα νωρίτερα.

**Β’ έτος σπουδών το 2013-2014: Παρασκευή 11/10 ώρα 15-17 αίθουσα ΧΗ8.**

**Γ’ έτος σπουδών το 2013-2014: Πέμπτη 10/10 ώρα 10-12 αίθουσα ΑΠ2.**

**Δ’ έτος σπουδών το 2013-2014 και Επί πτυχίω: Πέμπτη 10/10 ώρα 14-16 αίθουσα ΧΗ8, και Παρασκευή 11/10 ώρα 11-13 αίθουσα ΑΠ8.**

**Από το Τμήμα Φιλοσοφίας**